title: سينيما مغريبية
text: التاريخ ديال السينيما لمغريبية كيرجع ل 1897 فاش لوي لوميير خرّج فيلم سراح لمعيز لمغريبي (ب ). من داك لوقت تال 1944، بزاف د لأفلام د لڭور تصوّرو ف لمغريب، سيرتو ف جوايه ورزازات. ف النص اللول ديال لقرن 20، تحلّو سينيمات ف كازا بحال سينيما ريالطو، سينيما لينكس و سينيما ڤوكس لي كانت أكبر وحدة ف إفريقيا ف وقتها. السلطات د لحماية لفرانساوية كانت كاتعرض فيها بعض لمرات أفلام ديال لپروپاڭاندا كاتمجّد دّور ديالها ف "جلب لحضارة ل لمغريب" بحال وتائقي أهلا كازا! لي خرج ف 1952.